2.4 การวิจัยและพัฒนา

ในช่วงภาวะวิกฤติเศรษฐกิจ ปริมาณงานก่อสร้างลดลงมาก
ส่วนใหญ่จะเป็นงานก่อสร้างในภาครัฐเท่านั้น ดังนั้นการแข่งขันสำหรับธุรกิจก่อสร้างจึงมีสูงมาก
ทำให้ราคาการก่อสร้างลดต่ำลง
บริษัทฯจึงหันมาเน้นความสำคัญของการปรับปรุงประสิทธิภาพในการดำเนินงานของบริษัทฯ
เพื่อให้สามารถแข่งขันได้ในอุตสาหกรรม
โดยการพิจารณาจุดเข็งและจุดด้อยของบริษัทฯเพื่อพัฒนาและปรับปรุงการดำเนินงานให้สามารถลดต้นทุนของการผลิต
โดยการพัฒนาบุคลากรให้มีความรู้ความสามารถในการดำเนินงานให้ดียิ่งขึ้น
การปรับปรุงสมรรถภาพของเครื่องมือเครื่องจักรให้มีสภาพที่พร้อมใช้งาน
การเตรียมการจัดซื้อเครื่องมือเครื่องจักรเพิ่มเติมและการนำเอาระบบคอมพิวเตอร์เข้ามาในการวางแผนควบคุมและติดตามผลการทำงานและค่าใช้จ่ายให้ทันเวลา

การพัฒนาด้านบุคลากร

บริษัทมีการพัฒนาบุคลากรอย่างต่อเนื่องและทั่วถึง ทั้งบุคลาการด้านบริหารและด้านปฏิบัติการ
โดยเน้นการเพิ่มศักยภาพในงานที่รับผิดชอบและความรู้ด้านคอมพิวเตอร์ที่สนับสนุนการทำงาน
เน้นความรู้ในเชิงวิศวกรรม เพื่อเสริมศักยภาพในการรับงานรวมการออกแบบ (Turnkey
Project) ทั้งนี้บริษัทมีการพัฒนาในหลาย ๆ ด้านพร้อมกันดังนี้

-   On the Job Training เป็นการฝึกอบรมความรู้และทักษะในการทำงาน
    ให้กับบุคลากรที่เข้ามาร่วมงานกับบริษัทใหม่ โดยมีพี่เลี้ยงคอยดูแลให้คำแนะนำ
    เน้นให้ความสำคัญความปลอดภัยในการทำงาน

-   In House Training มีการจัดฝึกอบรมความรู้ใหม่ ๆ
    ในการทำงานในแต่ละหน่วยงานที่น่าสนใจ รวมถึงการแก้ไขปัญหาและอุปสรรคของงาน

-   Outside Training มีการจัดส่งพนักงานออกไปอบรมนอกสถานที่ ด้านคอมพิวเตอร์
    ระบบบริหาร ระบบบัญชีการเงิน และเทคโนโลยีการก่อสร้างใหม่ ๆ

นอกจากนี้บริษัทยังมีการจัดวิทยากรจากภายนอกเข้ามาฝึกอบรมให้ความรู้ทางด้านวิธีการบริหารและการทำงานร่วมกันเป็นทีม
ตลอดจนควบคุมค่าใช้จ่ายต่าง ๆ
มีการใช้ระบบคอมพิวเตอร์มาช่วยในการวางแผนควบคุมงานให้สำเร็จลุล่วงได้ดียิ่งขึ้นและให้ความสำคัญในการบริหารโครงการด้วย
Cost Budget Control

การพัฒนาปรับปรุงเครื่องมือเครื่องจักร

บริษัทฯ มีศูนย์เครื่องมือกล เพื่อดูแลในส่วนของเครื่องจักรกล
ซึ่งเป็นส่วนประกอบสำคัญในการก่อสร้างอย่างมากโดยฝ่ายเครื่องมือกลรับผิดชอบในการตรวจสภาพเครื่องมือเครื่องจักร
ให้อยู่ในสภาพที่สามารถใช้งานได้ดี มีการเตรียมสำรองเครื่องมือเครื่องจักร
เพื่อรองรับการขยายส่วนแบ่งการตลาด ซึ่งจะช่วยให้ต้นทุนในการดำเนินการลดลงได้มาก
และเตรียมจัดหาเครื่องมือเครื่องจักรที่ทันสมัย สามารถที่ลดแรงงานให้น้อยลง

การพัฒนาทางเทคโนโลยี

เทคโนโลยีโดยทั่วไปในงานก่อสร้างมีการเปลี่ยนแปลงน้อยมาก
ดังนั้นการเตรียมการล่วงหน้าเป็นไปได้ค่อนข้างยาก
เนื่องจากเทคโนโลยีที่จะนำมาขึ้นอยู่กับเงื่อนไขของแต่ละโครงการ
เช่นในงานก่อสร้างสะพานยกระดับภาษีเจริญ งานก่อสร้างทางยกระดับถนนวงแหวนอุตสาหกรรม
เนื่องจากงานก่อสร้างเป็นงานทำอยู่เหนือระดับถนน การก่อสร้างแบบปกติ
คือต้องใช้ค้ำยันจากด้านล่าง จะทำไม่ได้เพราะทำให้เกิดปัญหาด้านการเจรจาติดขัด
ดังนั้นวิธีการก่อสร้างจะต้องทำแบบก่อสร้างโดยหิ้วจากด้านบน เรียกว่า ระบบ Advance Shoring
ซึ่งบริษัทได้ว่าจ้างบริษัทออกแบบ เพื่อดำเนินการออกแบบและคำนวณโครงสร้าง
ตลอดจนวิธีการและขั้นตอนในการดำเนินการซึ่งเป็นทำเฉพาะโครงการเท่านั้น
เนื่องจากแต่ละโครงการในกลุ่มของงานก่อสร้างสะพานยกระดับจะมีความแตกต่างกันในเรื่องรูปแบบและเส้นทาง
ซึ่งการออกแบบจะต้องออกแบบและเตรียมการก่อสร้างให้เหมาะสมในแต่ละโครงการ

นอกจากบริษัทได้นำเทคโนโลยีมาใช้ในการก่อสร้างแล้วบริษัทได้นำระบบคอมพิวเตอร์เข้ามาใช้ในการควบคุมค่าใช้จ่ายในระบบการจัดซื้อและบัญชีการเงิน
(ระบบ Oracle) ซึ่งเป็นการลดค่าใช้จ่ายในการทำเอกสารและเพิ่มความรวดเร็วและแม่นยำ
นอกจากนี้แล้วผู้บริหารสามารถค้นหาข้อมูลต่าง ๆ ได้อย่างรวดเร็ว เพื่อใช้ในการตัดสินใจได้อีกด้วย

การพัฒนาระบบมาตรฐานคุณภาพ ISO 9002

บริษัทฯ เล็งเห็นความสำคัญของระบบมาตรฐานคุณภาพ ISO จึงได้เริ่มนำระบบ ISO
มาใช้ในการดำเนินงานของบริษัทฯ ซึ่งปัจจุบันบริษัทสามารถผ่านการตรวจประเมินโดย SGS
(Thailand) Limited และได้รับการรับรองจากสถาบันที่มีชื่อเสียงทั้งในและต่างประเทศคือ NAC
และ UKAS สำหรับการนำระบบบริหารคุณภาพมาใช้ในการดำเนินงานของบริษัท
เพื่อเพิ่มประสิทธิภาพในการทำงานและสามารถสนองตอบความต้องการของลูกค้า
และยังส่งผลถึงคุณภาพและมาตรฐานที่ดีในงานก่อสร้างทั้งงานประกอบและติดตั้งโครงสร้างเหล็กและท่ออุตสาหกรรมทุกประเภท

รายจ่ายระหว่างปี 2543-2545 สำหรับการวิจัยและพัฒนา

-   ด้านการพัฒนาบุคลากร

  ----------------- ----------------- ----------------- -----------------
                    ปี 2545 (บาท)      ปี 2544 (บาท)      ปี 2543 (บาท)

  อบรมภายนอก        439,443           506,560           481,768

  อบรมภายใน         378,773           591,749           625,561

  รวม               818,216           1,098,309         1,107,329
  ----------------- ----------------- ----------------- -----------------

รวมค่าใช้จ่ายในการฝึกอบรมพนักงานระหว่างปี 2543-2545 = 3,023,854 บาท

ด้านการปรับปรุงเครื่องมือเครื่องจักร

  ------------------------ ---------------------- -----------------------
  ปี 2545(บาท)              ปี 2544 (บาท)           ปี 2543 (บาท)

  32,957,888               39,587,256             32,029,976
  ------------------------ ---------------------- -----------------------

รวมค่าใช้จ่ายในการปรับปรุงเครื่องมือเครื่องจักรระหว่างปี 2543 – 2545 = 104,575,120 บาท

ด้านระบบคอมพิวเตอร์ในการควบคุมค่าใช้จ่าย(ระบบ Oracle)

-   ค่าใช้จ่ายรวมตั้งแต่เริ่มดำเนินการจนกระทั่งเสร็จสิ้น = 18,150,619 บาท

-   ด้านการพัฒนาระบบมาตราฐานคุณภาพ ISO 9002

ค่าใช้จ่ายรวมตั้งแต่เริ่มดำเนินการจนกระทั่งเสร็จสิ้น = 1,728,902 บาท